b"\n_START_ARTICLE_\nAtac a Orleans (1918)\n_START_SECTION_\nL'atac\n_START_PARAGRAPH_\nAl mat\xc3\xad del 21 de juliol 1918, durant l'\xc3\xbaltim any de la Primera Guerra Mundial, el submar\xc3\xad alemany U-156, capitanejat per Richard Feldt, va emergir a 5 km de la costa de Cape Cod, Massachusetts, i va comen\xc3\xa7ar a bombardejar al remolcador Perth Amboy i a les quatre gavarres que remolcava. Un grapat dels projectils disparats per les dues armes de la coberta de l'U-156 van caure a la platja de Nauset, donant a la ciutat d'Orleans la distinci\xc3\xb3 de ser el primer i \xc3\xbanic lloc dels Estats Units que va rebre foc de l'enemic durant la Primera Guerra Mundial._NEWLINE_Al Cape Cod hi havia l'United States Life-Saving Service (Servei de Salvavides dels Estats Units) i una base a\xc3\xa8ria de l'US Navy. Els salvavides, que estaven en la base 40, van enviar un surfboat sota el fort foc d'artilleria enemic i van remar en direcci\xc3\xb3 dels trenta-dos mariners atrapats a bord del remolcador i les gavarres. Mentrestant van ser enviats, des de la base a\xc3\xa8ria naval de Chatham, hidrocanoes HS-1L i hidroavions R-9 per a bombardejar al submar\xc3\xad enemic amb c\xc3\xa0rregues \xc3\xbatils de TNT. Va ser la primera vegada en la hist\xc3\xb2ria que els aviadors estatunidencs van atacar a una nau enemiga a l'Atl\xc3\xa0ntic occidental._NEWLINE_Avui en dia, una placa en la platja recorda aquest hist\xc3\xb2ric combat, en la que es pot llegir:_NEWLINE_Three miles offshore, in the direction of the arrow, was the scene of attack of a German submarine on a tug and barges July 21, 1918. Several shells struck the beach. This is the only section of the United States\xe2\x80\x99 coast shelled by the enemy during World War I._NEWLINE_A tres milles (5 km) de la costa, en el sentit de la fletxa, va ser l'escenari de l'atac d'un submar\xc3\xad alemany contra un remolcador i gavarres el 21 de juliol de 1918. Diversos projectils van colpejar la platja. Aquesta \xc3\xa9s l'\xc3\xbanica secci\xc3\xb3 part de la costa dels Estats Units que va ser bombardejada per l'enemic durant la Primera Guerra Mundial.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de l'atac, l'U-156 es va dirigir cap al nord, on va seguir atacant a altres naus aliades. _NEWLINE_Prop de la ciutat d'Orleans, es van trobar alguns obusos i cr\xc3\xa0ters en la platja i en un pant\xc3\xa0 proper. La zona va patir danys menors. No hi va haver v\xc3\xadctimes mortals. _NEWLINE_Els efectes psicol\xc3\xb2gics sobre la poblaci\xc3\xb3 d'Orleans van ser immediats. Moltes persones van comen\xc3\xa7ar a informar sobre que van escoltar batalles navals en la costa. Altres van parlar d'una suposada \xc2\xabnau nodrissa\xc2\xbb per a l'U-156. La premsa va titular l'enfrontament com la \xc2\xabBatalla d'Orleans\xc2\xbb i van oferir una recompensa pel descobriment de les bases de subministrament dels submarins en la Badia de Fundy. Tamb\xc3\xa9 es van prohibir els llums als pobles de la costa per por que els espies alemanys els aprofitessin per a comunicar-se amb els submarins. _NEWLINE_L'atac a Orleans va ser l'\xc3\xbanica incursi\xc3\xb3 de les Pot\xc3\xa8ncies Centrals al territori continental dels Estats Units durant la Primera Guerra Mundial. Tamb\xc3\xa9 va ser la primera vegada que el territori continental dels Estats Units va ser bombardejat per l'artilleria d'una pot\xc3\xa8ncia estrangera des del Setge de Fort Texas en 1846. El territori continental dels Estats Units seria bombardejat de nou dues vegades m\xc3\xa9s en 1942 pels submarins japonesos durant la Guerra del Pac\xc3\xadfic; aquests dos atacs s\xc3\xb3n coneguts com el bombardeig de Fort Stevens (al llarg de la costa nord-est del Pac\xc3\xadfic d'Oregon), i el bombardeig d'Ellwood (prop de Santa Barbara, Calif\xc3\xb2rnia)."